# VIÐAUKI I – NOTKUN ÖKURITA Á VINNUSTAÐ

Ég undirritaður hef kynnt mér eftirfarandi áætlun um notkun ökurita hjá [Nafn fyrirtækis]:

[Nafn fyrirtækis] er umhugað um öryggi og velferð starfsmanna sinna. Þá leggur fyrirtækið jafnframt mikið upp úr góðri og áreiðanlegri þjónustu. [Nafn fyrirtækis] er því nauðsyn að hafa ákveðna yfirsýn yfir staðsetningu bifreiða sinna. Hjá [Nafn fyrirtækis] eru því notaðir ökuritar í bifreiðum fyrirtækisins í framangreindum tilgangi.

Ökuritarnir eru einungis virkir á vinnutíma og starfsmaður á þess kost að slökkva á þeim í sérstökum tilvikum, t.d. heimsókn til læknis. Gefi sérstakt tilefni til, þ.e. rökstuddur grunur leikur á refsiverðri háttsemi, svo sem þjófnaði á bifreið, eða annarri óheimilri notkun getur fyrirtækið, á sinni eigin ábyrgð, kveikt á staðsetningarbúnaðnum utan vinnutíma starfsmanns eða stillt hann þannig að hann virkist sjálfkrafa ef bifreiðin er meira en [X km.] frá starfsstöðvum fyrirtækisins. Starfsmanni skal tilkynnt um öll slík frávik eins fljótt og auðið er.

Upp úr ökuritanum á sér stað söfnun eftirfaranda upplýsinga: [*D:* *Safnað er saman daglega skýrslum sem eru útbúnar úr kerfinu um eldsneytisnotkun, hámarkshraða og fjölda tilvika sem ekið er yfir hraðamörkum.*].

[Nafn fyrirtækis] ábyrgist að öll vinnsla persónuupplýsinga í tengslum við ökuritann sé í samræmi við gildandi reglur persónuverndarlaga. Einungis [næsti yfirmaður og framkvæmdastjóri mannauðsmála] hafa aðgang að upplýsingum úr ökurita. Farið verður með allar upplýsingar sem trúnaðarmál og því efni sem safnast eytt þegar ekki er lengur málefnaleg ástæða til að varðveita það. Efninu skal þó ávallt eytt eigi síðar en 90 dögum frá því að það varð til nema nauðsyn beri til að varðveita það lengur vegna gruns um refsiverðan verknað, brots í starfi, slyss eða annars álíka.

Hægt er að sjá hvaða bifreiðar eru með ökurita með límmiða eða öðrum áberandi hætti.

Starfsmanni er bent á rétt sinn til að andmæla, óska eftir aðgangi, fá afrit, leiðrétta, takmarka og eyða persónuupplýsingum um sig. Auk þess er starfsmanni bent á rétt sinn til að afturkalla samþykki sitt þegar heimld fyrir vinnslu hefur byggst á því. Starfsmanni er bent á að afturköllun hefur ekki afturvirk áhrif. Starfsmaður getur einnig óskað eftir frekari upplýsingum um notkun ökuritans. Beiðni skal berast skriflega eða rafrænt til [framkvæmdastjóra mannauðssviðs [netfang]] / [persónuverndarfulltrúa fyrirtækisins [netfang]]. Í tilviki afturköllunar á samþykki er þó fullnægjandi að það sé gert með sama hætti og það var fengið. Beiðni starfsmanns verður tekin til greina og honum afhentar upplýsingarnar (þegar það á við) innan hæfilegs tíma, þó með þeim takmörkunum sem réttindi og frelsi annarra gera, þ.m.t. viðskiptaleyndarmál og hugverkaréttindi. Starfsmanni er jafnframt bent á rétt sinn til að kvarta til Persónuverndar.

................................., þann .............

Staður / Dagsetning

...............................................................................

Undirskrift

...............................................................................

Nafn í prentstöfum